cyanic-selkie/wikianc huggingface dataset:
ינה סיגטי (שחקן)
ינה סיגטי (במקור שוורץ, בהונגרית: Szigeti Jenő; דברצן, 18 בדצמבר 1890 – בודפשט, 12 בדצמבר 1949) היה שחקן תיאטרון ושחקן קולנוע יהודי-הונגרי רב פעלים בתיאטרון ובקולנוע לפני מלחמת העולם השנייה.
נינה גבריליוק
לאחר שסיימה את ההשתתפות בתחרויות, הזוג עבר לארצות הברית. הם מתגוררים ליד בוסטן ומנהלים בית הספר לסקי.
השתתפות באולימפיאדות
נינה גבריליוק הגיע לאולימפיאדה הראשונה שלה בקלגרי 1988 בגיל 22. כבר בהופעתה הראשונה במרוץ שליחות היא זכתה במדליית זהב ביחד עם קבוצתה. בריצה ל-20 ק"מ גבריליוק נפסלה.
תמים (פירושונים)
ראו גם
}}
גישה דיאלוגית בגני הילדים
גישה דיאלוגית בגני הילדים היא גישה המתפתחת ומאומצת בהיקפים שונים בגני ילדים בארץ ובעולם. הגן הדיאלוגי הראשון בארץ הוכר כניסויי בשנת 2008–2009, בקיבוץ בצפון הארץ. ואילו היום (יוני 2017) חיפוש בגוגל מעלה כמה עשרות גנים המתיימרים לכלול את הדיאלוג כחלק מרכזי ועיקרי בגישת הגן. חלקים מתוך הגישה הדיאלוגית מאומצים על ידי גני ילדים ומשולבים בגישות חינוכיות שונות לגיל הרך בחינוך הפרוגרסיבי.
בהסכמה על כללי הגן
בגישה הדיאלוגית הכללים מוחלטים ומוצבים על ידי כלל הנפשות הפועלות בגן (הילדים והצוות) כשכל הכללים נובעים ונמדדים כלפי כלל יסוד אחד – לא לפגוע בעצמי ובזולת. קביעת הכללים תתחיל בדיאלוג בין המבוגרים, דיאלוג שמטרתו ליצור הבנה עמוקה בדבר נחיצות הכללים והסכמה על כללי היסוד. לאחר מכן מתקיים שיח דיאלוגי שכולל את הצוות החינוכי והילדים יחד, באותו השיח מועלים קשיים ואתגרים, מוצעים פתרונות ומגובשות הסכמות בדבר כללי הגן.
סנדרה רינגלר
ביוגרפיה
ב-2007 הגישה רינגלר פינות אופנה בתוכניות "מומחים עם סגנון" ו"דברים טובים ב-7", בהנחייתה של שרון כידון, בערוץ 2. באותה שנה גם שימשה פריזנטורית של המותג "נעלי מורן", והשתתפה בקמפיין של אופנת "עונות".
המצור על אוואריקום
הצבא הרומי
בתקופה זו נחלק הלגיון ל-10 קוהורטות (סדר גודל של גדוד, 480-600 לוחמים), כל אחת בת שש קנטוריות (סדר גודל של פלוגה, 80-100 לוחמים) תחת פיקודו של קנטוריון. סביר להניח שבתחילת המערכה כלל כל לגיון כ-5,000 לוחמים, ובסופה נותרו בו כ-4,000 בגלל האבדות בקרבות. בעקבות הרפורמה המריאנית כלל הלגיון אך ורק חיל רגלים כבד ולא היו בו כוחות קלים כלשהם או פרשים. בנוסף, כל לגיון כלל יחידות ארטילריה אורגניות. כל קנטוריה הייתה מצוידת בסקורפיון (סוג של בליסטרה קלה) ואילו לכל קוהורטה נוספה בנוסף לכך בליסטרה כבדה יותר. לגיון בתקן מלא כלל 60 סקורפיונים ו-10 בליסטרות.
סולימאן עיזאת
סולימאן עיזאת (בערבית: سليمان عزت, בתעתיק מדויק: סלימאן עזת; 16 באפריל 1910 – 25 ביולי 1970) היה מפקד חיל הים המצרי. עיזאת היה מפקדו הראשון לאחר מהפכת הקצינים החופשיים ונחשב לאביו של הצי המצרי המודרני. התפטר מתפקידו לאחר ההפסד המצרי במלחמת ששת הימים, והנזק הכבד שנגרם לחיל הים המצרי.
מלחמות נגד ישראל
עיזאת השתתף במלחמת העצמאות נגד ישראל. בעקבות טיבוע אל-אמיר פארוק על ידי חיל הים הישראלי, ניסה להגיע לחופי תל אביב. ב-1 בינואר 1949 פיקד על אחת משתי אניות מצריות, נצר ומצר, שניסו להפגיז את נמל תל אביב. במשך 13 דקות נורו 92 פגזים, שלא פגעו בעיר ולא גרמו נזק. חיל הים הצעיר של ישראל איתר את האוניות המצריות והתפתח בניהם קרב תותחים. לא נגרמו נזקים בשני הצדדים אך האוניות המצריות הוברחו לנמל עזה.
לאחר מכן עמד בראש האקדמיה הימית המצרית, ראש מטה חיל הים המצרי, והחל מאוקטובר 1959 כמפקד חיל הים המצרי.
איי גלורייז
היסטוריה
בשנת 1960 האיים מנותקים מקולוניית מדגסקר ועוברים לאחריות השר של צרפת מעבר לים (Ministère des Outre-mer), כאשר בפועל מנוהלים על ידי המושל של ראוניון. מדגסקר לא הסכימה לניתוק הזה ומאז יש לה דרישה טריטוריאלית על האיים. משנת 2007 הם עוברים להיות תחת הארצות הדרומיות והאנטארקטיות של צרפת.
בנג'מין פרנקלין
בתחום המדע
ב-1748 פרש פרנקלין מניהול ישיר של עסקיו, מכר את בית הדפוס, והתמסר לפעילות מדעית וציבורית. הוא הזמין ציוד מתקדם מאנגליה והחל לעסוק ברצינות בחקר החשמל. את מחקריו פרסם בספר בשם "ניסויים ותצפיות בחשמל" (Experiments and Observation on Electricity). הספר יצא לאור בלונדון ב-1751, תורגם לשפות רבות וזכה לשבחים רבים. פרנקלין זכה לתואר דוקטור מאוניברסיטת אוקספורד, לתוארי כבוד מאוניברסיטאות נחשבות אחרות, וחברות בחברה המלכותית האנגלית ובאקדמיה הצרפתית למדעים.
קניון רננים
היסטוריה
בדצמבר 2002 הודיע הקניון שהוא יהיה פתוח בשבתות, עקב דרישת השוכרים להתחרות מול הקניונים "שבעת הכוכבים" בהרצליה ו"ערים" בכפר סבא, שגם פועלים בשבתות. לאחר פנייה של רבה הראשי של העיר רעננה, הרב יצחק פרץ, ליולי עופר בוטלה ההחלטה.
אודות הקניון
בקניון מבקרים מדי יום כעשרים אלף איש, שלרשותם עומדים 3 חניונים ללא תשלום הכוללים ביחד כ-2,400 מקומות חנייה.
פילופוימן
המאבק בנאביס
בשנת 199 לפנה"ס תמה כהונתו כסטרטגוס, והוא מצא עצמו בלי תעסוקה שהלמה את אופיו ההרפתקני, על כן הוא נענה לבקשת העיר גורטין בכרתים והפך למפקד צבאה, דבר שהביא לגינויו בידי אנשי מגלופוליס. הוא בילה בכרתים שש שנים, במהלכן למד את סגנונות הלחימה של אנשי האי שכללו בעיקר התנגבויות, מארבים ולוחמת גרילה. אולם אז הגיעו חדשות רעות מהפלופונס, נאביס ניצל את היעדרו וצבר עוד ועוד כוח בהדרגה, הוא צדד בפיליפוס החמישי במהלך המלחמה המוקדונית השנייה, וקיבל ממנו את ארגוס. אולם לקראת סוף המלחמה ערק לטובת רומא, וכך רכש את אמונה. אולם בהשפעת הליגה האיטולית החל נאביס להפר את הבטחותיו לרומאים ולאכאים. פילופוימן חזר ליוון, ובשנת 193 לפנה"ס מונה שוב לסטרטגוס במטרה להוביל את המאבק נגד נאביס.
שנים אחרונות
הממשל החדש בספרטה היווה למעשה ממשלת בובות בידיו של פילופוימן, ולפיכך ביקש להצטרף רשמית לליגה האכאית. סיפוח ספרטה לליגה היווה את גולת הכותרת של הישגי פילופוימן, ספרטה הייתה לא רק עיר אסטרטגית חשובה, אלא גם עיר בעלת מורשת עתיקה והיסטוריה מפוארת. הרומאים מצדם לא התערבו בנעשה, משום שהיו עסוקים בהכנות לקראת המלחמה הקרבה עם אנטיוכוס השלישי. אולם הספרטנים הצרו על חוסר העצמאות שלהם, ובשנת 189 לפנה"ס תקפו הספרטנים בלי לקבל אישור ממועצת הליגה את עיר החוף לאס, אולם הלאסים גרשו אותם. בעידוד פילופוימן, פנו הלאסים יחד עם בני ערים נוספות ושטחו בפני מועצת הליגה את טענותיהם כנגד הספרטנים. פילופוימן ניסח חוזה חדש עם ספרטה, לפיו יוסגרו כל מנהיגי העיר הנוכחיים וכן החיילים שהשתתפו במעשה. בספרטה התחוללה מלחמת אזרחים בין תומכי הכניעה לתנאי האכאים, ובין המתנגדים לה, בסופו של דבר לאחר ש-30 מתומכי הכניעה נהרגו, הודיעה ספרטה על התנתקות מהליגה האכאית, ושליחים ספרטנים פנו אל הרומאים בבקשה "לקבל את העיר אל אמונו וחסותו של העם הרומאי".
טוביאנסקי (סרט)
תקציר העלילה
ירושלים, יוני 1948, סרן מאיר טוביאנסקי (מיכה סלקטר) עומד לצאת לפגישה עם מפקד מחוז ירושלים דוד שאלתיאל (איתן לונדנר). הוא מקפיד על הופעתו כמו קצין בריטי - מדים מגוהצים, כובע קצינים, מקל קצינים וצעיף סביב הצוואר. הוא נפרד מאשתו לנה (מרינה שויף) ומבנו הקטן יעקב (ניר הורוביץ).
חוק בתי קברות צבאיים
תוכן החוק
יישום החוק וניהולם הכולל של בתי הקברות הצבאיים בישראל מוטל על היחידה להנצחת החייל, הפועלת במסגרת אגף משפחות והנצחה במשרד הביטחון.
טוביאנסקי (סרט)
תקציר העלילה
במפקדת המודיעין של המחוז יושב בנימין ג'יבלי (עוז זהבי) שמוטרד מהעובדה שהירדנים מפגיזים מטרות אסטרטגיות כמו מחסני נשק ותחמושת. הוא בטוח שיש מרגל שמוסר להם את מיקום האתרים. ג'יבלי הוא גבר נאה ונשים נמשכות אליו. הוא מתעלס עם מזכירתו אהובה שושני (שירה קצנלנבוגן).
בחולדה הם נפגשים ביגאל אלון (ג'וש שגיא) ובארי מבקש ממנו כמה חיילים לעזרה ואלון לא מסרב. הם מגיעים לבית ג'יז שם הם מכניסים את טוביאנסקי לחדר, מושיבים אותו על כיסא וג'יבלי קורא את כתב האישום. טוביאנסקי מודה שעשה טעות בתמימות אבל לא בגד אבל זה לא עוזר לו. דוד קרון מסרב בתחילה להחלטה אך חברו אברהם קדרון משכנע אותו כי איסר בארי צודק והוא מסיר את התנגדותו. בארי מבקש מהלוחם גולדמן (יגאל רזניק) שיכין קבוצת יורים להוצאה להורג. שני חיילים מסרבים.
אפרים בואנו
קורות חיים
אחרי גירוש היהודים מספרד בשנת 1492, נמלטה משפחת בואנו היהודית לפורטוגל השכנה. בשנת 1498 היהודים שסירבו להתנצר נאלצו לעזוב גם את פורטוגל. רבים מבני בואנו נאלצו בסופו של דבר להמיר את דתם לנצרות.
האח הגדול (תוכנית טלוויזיה גרמנית)
עישון בבית
שלא כמו בהרבה בתים אחרים, ב"אח הגדול גרמניה" העישון מותר בחוץ ובתוך הבית, מאחר שבגרמניה אין איסור עישון.
דוד מועלם
קורות חיים
בשנת 1950 התגייס למשטרת ישראל בה שירת עד 1967 בסיימו את השרות בדרגת רב-פקד. ב-1958 סיים את לימודי המשפטים בבית הספר הגבוה למשפט ולכלכלה, ולאחר התמחות במשטרה ובפרקליטות מחוז תל אביב קיבל בשנת 1961 רישיון לעסוק בעריכת דין.
הסולם והמקאם במסורת המוזיקלית הערבית
מוזיקה מוגדרת בספר כארגון של צלילים. ההנחה בבסיס הספר היא שכל הצלילים המוכרים לאדם הם מן הטבע, אבל הטבע לא נתן לאנושות מוזיקה, אותה יצר האדם. אם כך, המוזיקה אינה אוניברסלית וגם לא בינלאומית. כל עם או קבוצה אתנית יצרו את המוזיקה המיוחדת להם, לפי האידיאלים האסתטיים של תרבותם. אין שתי תרבויות שיצרו מוזיקה זהה, אם כי קיימת השפעה בין תרבויות. המסקנה, לטענת מועלם, היא שאין ללמוד ולחקור תרבות מוזיקלית מסוימת על ידי עימותה עם תרבות אחרת, אלא על פי שורשיו, תולדותיו, חינוכו וניסיונו של העם הרלוונטי. ברם, תופעת האוקטבה הקשורה בסדר של הצלילים היא תופעה טבעית. סוגי הצלילים הקיימים אינם בלתי סופיים, וכל סוגי הצלילים הקיימים נמצאים בתחום האוקטבה, סדורים לפי הגובה. מעבר לתחום האוקטבה המסוימת חוזרים הצלילים על עצמם ומופיעים לפי אותו סדר בכל אוקטבה אחרת, מעל לאותה אוקטבה או מתחתיה, אם כי בגוון גבוה או נמוך יותר. הרבה מתרבויות העולם, לרבות תרבות המערב ותרבות ערב, אימצו את מרווח האוקטבה כדי לבנות בתחומו את הסולמות המוזיקליים שלהם, על ידי צירוף מרווחים בתוכו.
סוזן ברוקס
סוזן ברוקס (באנגלית: Susan Brooks; נולדה ב-25 באוגוסט 1960) היא פוליטיקאית אמריקאית חברת המפלגה הרפובליקנית שכיהנה כנציגת המחוז החמישי של אינדיאנה בבית הנבחרים של ארצות הברית.
נמל התעופה הבין-לאומי קפלאוויק
הפעילות בנמל
הנמל משמש כבסיס פעולה מרכזי של חברות התעופה אייסלנדאייר, ו-אייסלנד אקספרס, וכל התעבורה האווירית דרכו היא בינלאומית, למעט קו טיסה לנמל התעופה אקוריירי שבצפון המדינה. התעבורה האווירית הפנימית בין רייקיאוויק ליתר ערי המדינה נעשית דרך נמל התעופה רייקיאוויק השוכן בתוך העיר. בשנת 2011 עברו דרך הנמל 2,112,017 נוסעים, והיקף תנועת המטען דרכו עמד על 34,672 טון. תנועת הנוסעים בנמל מתאפיינת בתנודתיות: היא יורדת לשפל בחודשי החורף (בחודשים ינואר ופברואר 2011 עברו דרכו פחות מ־100,000 נוסעים בכל אחד משני החודשים), ומגיעה לשיאה בקיץ (ביולי ובאוגוסט 2011, טיפל הנמל ביותר מ־300,000 נוסעים בחודש). הנמל משרת יעדים באירופה ובצפון אמריקה, וקווי הטיסה העמוסים ביותר הם לקופנהגן, לונדון, אוסלו וניו יורק.
היסטוריה
בשנת 1947 מסר חיל האוויר האמריקאי את הנמל לידיה של ממשלת איסלנד, והוא זכה לשם "קפלוויק", על־שמה של העיירה הסמוכה לו. עם זאת, לחיל האוויר האמריקאי נותרה הזכות לעשות בו שימוש. ב־5 במאי 1951 ועם העמקת המלחמה הקרה, נחתם, בהמלצת נאט"ו, הסכם בין המדינות, לפיו נטלה על עצמה ארצות הברית את הגנתה של איסלנד. הבסיס הצבאי האמריקאי שב לתפקד והוא הורחב בשנות ה־50 של המאה ה־20, כך שבניין הטרמינל האזרחי שכן בליבו והנוסעים נאלצו לעבור ביקורת צבאית בכניסה אליו. הדבר גרם לתחושה שארצות הברית שולטת על שער הכניסה האווירי העיקרי של איסלנד, והביא להתמרמרות. בשנות ה־60 של המאה ה־20 ועם תחילת עידן מטוסי הסילון, ירדה חשיבותו של נמל התעופה לתעופה האזרחית. רק בשנות ה־80 של המאה ה־20 שבה תנועת הנוסעים בנמל לעלות, עם התפתחותה של איסלנד כיעד תיירותי ובעקבות מדיניותה של חברת התעופה אייסלנדאייר אשר מתגה אותו כתחנה להחלפת טיסות בין אירופה וצפון אמריקה.
אליפות צרפת הפתוחה 1983
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
תחרות זוגות נשים
בתחרות השתתפו 48 זוגות. להלן הזוגות החזקות שזכו בדירוג:
יחסי ארצות הברית–בולגריה
ארצות הברית ובולגריה במלחמת העולם הראשונה
כשהגיעו הכוחות המזוינים של בריטניה לכבוש את הדרדנלים ואת איסטנבול באביב 1915, שקלה בולגריה להצטרף אל הברית המשולשת. אך הממלכה המאוחדת, צרפת ורוסיה לא מוכנות היו לתת חסות הרחק מבעלות בריתן רומניה, סרביה ויוון. מאידך גיסא, גרמניה הבטיחה להעניק לבולגריה את הגבולות המקוריים שהיו לה אחרי חוזה סן סטפנו. בולגריה חתמה על ברית עם גרמניה ב-6 בספטמבר 1915, גייסה את כוחותיה המזוינים והכריזה מלחמה על סרביה ב-14 באוקטובר. בריטניה, צרפת ואיטליה, בנות בריתה של סרביה, הגיבו בהכרזת מלחמה על בולגריה.
היחסים הדו-צדדיים בין שתי המלחמות
התקופה שבין 1919 ל-1939 הייתה קשה מאוד עבור בולגריה ושאר אירופה. אירופה ידעה דיכאון כלכלי ועליית מפלגות קיצוניות מימין ומשמאל. בולגריה הובלה בראש ובראשונה על ידי ראש הממשלה אלכסנדר סטמבוליסקי והאיחוד הלאומי של חקלאי בולגריה. הרפורמות הסוציאליסטיות של סטמבוליסקי לא תאמו את דעת המלך בוריס השלישי, ומדיניות הפיוס שלו עם יוגוסלביה עוררה את חמתן של תנועות לאומיות כארגון המהפכני הפנים-מקדוני, שנוסד על ידי בולגרים מאזור מקדוניה (שלאחר המלחמה הייתה לחלק מיוגוסלביה), ושתבע מבולגריה להשיב את מקדוניה מיוגוסלביה בכוח.
הגידול בשיעור המסחר האמריקאי-בולגרי
קרן רוקפלר השקיעה בבולגריה כשלוש מאות אלף דולר אמריקני, שלחה שלושים רופאים בולגרים ללמוד בארצות הברית, התחלקה בעלות הקמת מכון הבריאות הלאומי של בולגריה והובילה מסע פרסום גדול לחיסול המלריה. בשנת 1925 היו בבולגריה רק 125 אחיות מוסמכות. הצלב האדום האמריקאי הקים בית ספר סיעודי להכשרת צוותים רפואיים חדשים. "קרן המזרח הקרוב", שנוסדה ב-1930, בנתה 14 מגרשי משחקים בסופיה ושלושים וארבע ברחבי בולגריה עצמה. גם בתי הספר האמריקאים המשיכו למלא תפקיד חשוב ביחסי ארצות הברית–בולגריה. ב-1935 למדו 254 סטודנטים ו 237 סטודנטיות מכל רחבי בולגריה במכללה האמריקאית בסופיה.
יורם זקס
ביוגרפיה
ב-1999 סיים לימודי משחק בבית הספר הגבוה לאומנויות הבמה "בית צבי". בתחילת דרכו שיחק בתיאטרון אורנה פורת לילדים ולנוער ובתיאטרוני ילדים ונוער אחרים. ב-2001 גילם את גיא בסרטו של אילן הייטנר "חוכמת הבייגלה". כתב וביים את הקומדיה "ריקוד הציפורים" בתיאטרון צוותא. כתב את המחזה "נימפות בערפל" שעלה בצוותא וגם שיחק בו. כתב וביים את ההצגה "גומרים הולכים" בפסטיבל תיאטרון קצר בצוותא. כתב את המחזה "נסיכות וגמדים" לפסטיבל תיאטרון קצר. כתב את המחזה "גשם של חמניות" לפסטיבל פותחים מסך בתיאטרון בית ליסין. כתב וביים את ההצגה "יש מצב" בתיאטרון אורנה פורת לילדים ולנוער. כתב בשיתוף צביה הוברמן את המחזה "חיבור מהיר" לתיאטרון אורנה פורת. כתב את המחזה "נוף לים" לפסטיבל צו קריאה בתיאטרון צוותא. שימש כתסריטאי בערוץ הופ!.
התקיפה בנמל התעופה הבין-לאומי בבגדאד (2020)
מדינות אחרות
דובר משרד החוץ של הרפובליקה העממית של סין, ג'נג שואנג, הפציר בצדדים הרלוונטיים, ובמיוחד בארצות הברית, להישאר רגועים ולהפעיל איפוק כדי להימנע מהגדלת המתיחות.
ניקלאס זולה
באיירן מינכן
ב-8 באוגוסט 2020 ערך זולה את הופעת הבכורה הרשמית שלו מאז שהחלים מהפציעה הארוכה, כשנכנס כמחליף בגומלין שמינית גמר ליגת האלופות מול צ'לסי, שנערך חצי שנה לאחר המפגש הראשון ביניהן, בעקבות התפשטות מגפת הקורונה. זולה החליף במשחק זה את ג'רום בואטנג, ובאיירן ניצחה 1–4 והעפילה לרבע הגמר. זולה נכנס כמחליף גם ברבע הגמר, בו הביסה באיירן 2–8 את ברצלונה, ובחצי הגמר, בו ניצחה באיירן 0–3 את אולימפיק ליון. במשחק גמר ליגת האלופות 2020, בו ניצחה באיירן 0–1 את פריז סן ז'רמן, זולה נכנס כמחליף כבר בדקה ה-25 במקום בואטנג שנפצע, והציג יכולת טובה מאוד, בדרך לזכייה בטרבל.
ג'ון אלדרטון
ביוגרפיה
הופעת הבכורה שלו בתיאטרון הייתה באוגוסט 1961 בתיאטרון רויאל יורק, במחזה "Badger's Green" מאת ר. ס. שריף. אחרי תקופת מה בתיאטרון הרפרטוארי, ב-1965 הופיע לראשונה בתיאטרון מרמייד בלונדון במחזה "Spring and Port Wine" בתפקיד הרולד קרומפטון. בהמשך הועברה ההצגה לתיאטרון אפולו. במרץ 1969 שיחק בתפקיד אריק הוידן בהפקה של הרויאל שייקספיר קומפני של המחזה "Dutch Uncle" בתיאטרון אלדוויץ'. ביולי 1969 גילם את ג'ימי קופר במחזה "The Night I Chased the Women with an Eel" ב"קומדי תיאטר". באוקטובר 1973, השתתף בתפקיד סטנלי ב"סיפורי פאנץ' וג'ודי" בתיאטרון Howff, ובאותו תפקיד הופיע גם ב"קומדי תיאטר". ב-1975 שיחק במחזה "מסיבת יום הולדת" מאת הרולד פינטר בתפקיד סטנלי בתיאטרון שו. בתיאטרון אפולו שיחק במאי 1976 במחזה "Confusions" מאת אייקבורן וגילם ארבע דמויות.
הילה אלרואי
ביוגרפיה
אלרואי נולדה בצרפת ובנעוריה, חיה מספר שנים בארצות הברית. אביה, יורם אלרואי, שימש בעבר כעובד בכיר ביבמ ישראל והיה ממקימי חברת שחל.
בשנים 1999-1996 שימשה עורכת חדשות בגלי צה"ל. כמו כן, עבדה ככתבת כללית בעיתון "ידיעות אחרונות". במסגרת זאת סיקרה את אסון המכביה.
בין השנים 2002–2008 למדה והוכשרה כפרמדיקית בבית הספר לרפואת חירום של מד"א והתנדבה במשך שלוש שנים בניידות טיפול נמרץ. באותן שנים, עבדה כראש דסק הבריאות של העיתון "מעריב".
בנובמבר 2013, הוגשה תביעת דיבה כנגד מערכת חדשות 10 וכנגד אלרואי, על ידי ד"ר שמעון מימון, בעקבות כתבתה של אלרואי ששודרה במהדורת החדשות המרכזית של ערוץ 10, בה יוחס למימון סירוב לטפל בחולה, אשר גרם לשיתוק בשתי רגליו. משרד הבריאות התלה את רישיונו של מימון לשלושה חודשים.
אלכס אייל
שרות בחיל הים
במהלך הבניה השתתף כקצין מבצעים של כח ספינות סער במבצע משולב של כוחות צנחנים שייטת 13 ושייטת 3 פשטו ותקפו בסיסי מחבלים באזור טריפולי (לבנון). במבצע מבצע ברדס 54–55. באפריל 1973 השתתף שוב כקצין מבצעים של אחד הכוחות במבצע בו חוסלו 3 מנהיגי מחבלים בכירים ביותר בביתם בביירות - מבצע אביב נעורים.
הפלגת מבצע מוניטין -לאחר המלחמה בתחילת 1974 יצא אייל כקצין על הספינה המובילה אח"י קשת ושימש כקצין הניווט למפקד ההפלגה סא"ל גדעון רז. הספינה יחד עם אח"י רשף מסביב לאפריקה ל שרם א-שייח' שבדרום סיני. הבסיס החדש של ספינות סער 4 בים סוף,
פיתוח אמצעי לחימה
הפרויקט מומש בזמן שיא – קצת יותר משנה מאישור עד מימוש. המערכות הראשונות הוגדרו כמבצעיות באמצע שנת 1993. המערכות האלה הותקנו בכל כלי השיט של חיל הים ובמוצבי מערך השליטה בחוף. הן מהוות את מערכת ה של ח"י עם שיפורים שהוספו לאורך השנים.
פעילות אזרחית
בנוסף לתפקידים העסקיים שימש אייל בשנים 2003 – 2005 כחבר בהנהלת עמותת חיל הים.
ג'רמי טוליאן
ג'רמי טוליאן (בגרמנית: Jeremy Toljan, נולד ב-8 באוגוסט 1994 בשטוטגרט שבגרמניה) הוא כדורגלן גרמני המשחק בססואולו מהליגת העל האיטלקית בעמדת המגן הימני.
תארים
עם נבחרת גרמניה האולימפית:
עם סלטיק:
המצור על מאסיליה
המצור על מאסיליה ושני הקרבות הימיים שניטשו במהלכו אירעו ב-49 לפנה"ס, במהלך מלחמת האזרחים של יוליוס קיסר. מאסיליה (Massilia), מרסיי של ימינו, נוסדה ב-600 לפנה"ס לערך על ידי מתיישבים יוונים מפוקאיה שבאיוניה. היא הייתה מראשית תולדותיה עיר נמל משגשגת, הייתה קשורה בברית עם רומא ואף סייעה לה במלחמתה נגד חניבעל. כשפרץ העימות הפוליטי-צבאי בין יוליוס קיסר לפומפיוס, התייצבה מאסיליה לצדו של פומפיוס. לעיר נודעה חשיבות אסטרטגית רבה לניהול המערכה של יוליוס קיסר נגד לגיונותיו של פומפיוס בהיספניה, ועל כן הטיל עליה מצור וניסה לכובשה. דומיטיוס אַהֶנוֹבַּרְבּוּס, מראשי המתנגדים לקיסר נשלח לסייע למאסילים. תוך כדי המצור ניצחו אוניותיו של קיסר בשני קרבות ימיים הן את המאסילים והן את צי המשלוח הרומי ששוגר לעזרתם. העיר הוכרעה בסופו של דבר על ידי חיילי קיסר, נכנעה לו, אך עצמאותה לא נפגעה.
אלכס קיניונס
2013
באליפות העולם שנערכה במוסקבה 2013 סיים במקום 15 בריצת 200 מטר בתוצאה של 20.55 שניות, בשלב המוקדמות הוא קבע תוצאה של 20.47 שניות ועלה לשלב חצי הגמר מהמקום התשיעי ובמקום 44 בריצת 100 מטר בתוצאה של 10.50 שניות.
2014
במשחקים הדרום אמריקאיים שנערכו בסנטיאגו דה צ'ילה ב-2014 זכה קיניונס במדליית כסף בריצת 200 מטר בתוצאה של 20.66 שניות ובמדליית ארד בריצת 100 מטר בתוצאה של 10.39 שניות.
מדליית ארד באליפות העולם
באליפות העולם שנערכה בדוחה, קטר ב-1 באוקטובר אותה שנה הוא זכה במדליית ארד בריצת 200 מטר בתוצאה של 19.98 שניות, אחרי נואה ליילס מארצות הברית (19.83 שניות) ואנדרה דה גראס מקנדה (19.95 שניות).
הוועדה ההיסטורית היהודית
הוועדה ההיסטורית היהודית (בפולנית: Centralna Żydowska Komisja Historyczna) הייתה ועדה ראשונה מסוגה, שהוקמה בפולין עוד בעיצומה של השואה, לשם המחקר ההיסטורי של קורות היהודים בפולין, לפני השואה ובמהלכה. הוועדה הוקמה ב-1944 וב-1947 הוחלפה על ידי המכון ההיסטורי היהודי.
התנועה לעצירת הנסיגה מסיני
רקע
לאחר כיבוש חצי האי סיני במלחמת ששת הימים, הקימה ישראל מספר יישובים בסיני, כשהגדול מביניהם היה ימית. בנוסף הוקמו מספר בסיסי צבא ושדות נפט.
חתול תעלול (סרט)
ההפקה
הרעיון לסרט נולד בשנת 2001, כאשר טים אלן לוהק תחילה לתפקיד החתול, אך הוא פרש בעקבות התחייבויות קודמות. ביוני 2000 נתבע מאיירס על ידי אולפני יוניברסל בסכום של 3.8 מיליון דולר על הפרת התחייבות כשבחר לבטל חוזה ליצירת סרט המבוסס על אחת הדמויות האחרות בתוכנית סטרדיי נייט לייב. מאיירס תבע בתביעה נגדית והאירוע הסתיים בפשרה שבה מאיירס התחייב לככב עבור האולפנים בסרט ״חתול תעלול״.
תקציר עלילה
לאחר שאמם עוזבת לעבודה, וגברת קוואן נרדמת, סאלי וקונרד מגלים בביתם חתול מדבר בגוף אדם (מייק מאיירס). החתול מכניס את גברת קוואן הישנה לארון, ומודד את רמת ה"כיפיות" של הילדים. כשהוא מגלה ששניהם נמצאים מחוץ לטוח הכיפיות הנורמלי הוא מנסה ללמד אותם איך לעשות כיף. דג המחמד של הילדים מתחיל לדבר, והוא מזהיר אותם מפני החתול ומזכיר להם את חוקיה של אימם. החתול מראה לילדים את היכולות הפיזיות הרבות שלו, ולאחר מכן הוא מתחיל תוכנית בישול בה הוא מנסה להכין קאפקייקים. במהלך אפיית הקאפקייקים התנור מתחיל להגיב בצורה מוזרה ולבסוף תבנית הקאפקייקים מתפוצצת ומלכלכת את הסלון. החתול, בניסיון לנקות את הלכלוך, הורס את השמלה המפוארת של ג'ואן המיועדת למסיבה. בניסיון נוסף לנקות את הלכלוך, החתול משחרר את חבריו, דבר ראשון ודבר שני, שהם מעין יצורים דמויי אדם, מתוך תיבה המובילה לעולם שלו. ה"דברים" מתחילים להרוס את הבית, מכיוון שהם עושים ההפך ממה שאומרים להם לעשות. החתול מפציר בקונרד שלא יפתח את התיבה, אחרת עולמו עלול לגלוש לעולם האמיתי. קונרד ממרה את פיו, ופותח את המנעול, שנצמד לקולרו של כלבם של הילדים, נבינס. נבינס בורח מהבית והילדים יוצאים להחזירו יחד עם החתול והדג. בינתיים התיבה בביתם נפתחת ועולמו של החתול מתחיל לגלוש לביתם. מתגלה כי לורנס משקר לג'ון לגבי עיסוקו, מראו ומעמדו הכלכלי, וכי הוא מובטל, כבד משקל וחסר שיניים, ומרושש לגמרי.
תוך כדי חיפוש אחר כלבם, הם רואים את לורנס עם נבינס בדרך לג'ון על מנת לספר לה על הבעיות שהילדים עושים, בתקווה שהיא תשלח את קונרד לפנימייה הצבאית. הילדים חוטפים ממנו את הכלב ורצים חזרה לביתם, כשלורנס בעקבותם. במהלך החזרה הביתה החתול מאבד את כובעו, שמתגלה כי הוא נותן לו את יכולותיו המיוחדות, ומחליפו באחד דומה. בהגיעם לבית הם מגלים את התוהו ובוהו שמתחולל שם, בשל זליגת העולם של החתול לעולמם. לורנס מגיע גם אל הבית וחושב שהוא תפס את הילדים ושהבית הרוס, אך הוא מגלה בית נקי ושלם. החתול מפתיע את לורנס, שנופל אחורה אל התהום שנפערת מאחורי התפאורה המזויפת של הבית הנקי. החתול מסביר להם שכדי להחזיר את הבית לקדמותו יש לסגור את התיבה. השלושה נוסעים על גברת קוואן, שמשמשת מעין מגלשה אל המקום בו נמצאת התיבה. בהגיעם לשם הילדים מצליחים לסגור את התיבה, אבל לאחר מכן הבית נהרס לגמרי.
רג'ינלד ויקטור ג'ונס
"מלחמת הקרניים"
משימתו הראשונה של ג'ונס הייתה לחקור כלי נשק חדשים של הגרמנים. המערכת הראשונה שחקר הייתה מערכת ניווט באמצעות רדיו שנקראה " Knickebein". היה זה פיתוח של מערכת שהתבססה על מערכת נחיתה "קרן לורנץ" והיא אפשרה למטוס קרב לטוס למטרתו בדיוק רב. ג'ונס חזה היכן תוצב מערכת זאת ובעקבות כך הבריטים בנו מערכות שתפקידן היה לעוור את המערכת (פעולה שנחשבת לראשית הלוחמה האלקטרונית). התוצאה הייתה שבמשך חודשים מפציצים גרמניים הטילו פצצות בערי שדה. בעקבות כך החלה "מלחמת הקרניים" שבה הגרמנים פיתחו מערכות רדיו חדשות והבריטים פיתחו בתגובה מערכות נגד.
תל ברושים
חוות ההכשרה תל ברושים
נכון לספטמבר 2016 המתחם נעזב וננעל לציבור.
יחסי איחוד האמירויות הערביות–ירדן
נסיכת דובאי, חיה בינת חוסיין אאל מכתום, היא ממוצא ירדני ויש למשפחתה קרבה למשפחה ההאשמית.
אייברי ברוקס
תיאטרון
ברוקס הופיע בתפקיד הראשי ב-"The Oedipus Plays", הפקה שנסעה לפסטיבל אתונה שביוון, בשנת 2003. כמו כן, הוא הופיע בתפקיד הראשי של "המלך ליר", בתיאטרון הרפרטוארי של אוניברסיטת ייל. בשנת 2005, ברוקס שוב לגלם את אותלו, הפעם במסגרת "Shakespeare Theatre Company", בהפקה אשר ביים מייקל קאהן המוערך. ברוקס היה מבין 15 שחקנים של ה-"Shakespeare Theatre Company" אשר בוושינגטון די. סי., אשר זכה בפרס ויליאם שייקספיר לתיאטרון קלאסי (2007). הוא חזר אל ה-"Shakespeare Theatre Company" בסתיו 2007, על מנת לגלם את התפקיד הראשי במחזהו של כריסטופר מארלו - "טמבורליין".
קולנוע
ברוקס גילם את ד"ר בוב סוויני בסרט "אמריקה X". כמו כן, הוא גילם את בוס המאפיה פריס בסרט "The Big Hit".
סרטים תיעודיים
בשנת 2011, ויליאם שאטנר ראיין את ברוקס עבור סרט תיעודי באורך מלא בשם "The Captains". הסרט נכתב ובוים ​​על ידי שאטנר, אשר - כקפטן "מסע בין כוכבים" המקורי - מראיין את כל שאר השחקנים אשר גילמו קפטן בזיכיון מדע בדיוני זה. ברוקס שמש גם כמפקח מוזיקלי של פרויקט זה.
ג'ורג' לבנטון
פועלו המקצועי
ב-1952 נשלח על ידי צה"ל להתמחות נוספת בא.א.ג. בבית החולים בית ישראל בניו יורק (Beth Israel Hospital). עם חזרתו לישראל התמנה כממלא מקום מנהל מחלקת א.א.ג. בבית החולים רמב"ם בחיפה, וב- 1963 מונה למנהל מחלקת א.א.ג. בבית החלים על שם חיים שיבא בתל השומר. לבנטון הכניס שיטות חדשות ורבות לכירורגיה של א.א.ג. ואף טיפח מתמחים רבים, כאשר שבעה מתלמידיו התמנו למנהלי מחלקות. בשלהי הקריירה שלו קידם הכנסת תוכנית של ניתוחי שתל שבלולי(Cochlear implant), בהם משתילים מתקן אלקטרוני המאפשר לכבדי שמיעה ולחרשים לשמוע, תוכנית שסללה את הדרך לבאים אחריו. ב-1976 קבל תואר פרופסור מאוניברסיטת תל אביב. בשנים 1979 עד 1987 כיהן כראש חוג א.א.ג. בבית הספר לרפואה ע"ש סאקלר באוניברסיטת תל אביב.
ג'ון מאת'ר
מאת'ר הוא גם מדען פרויקט עבור טלסקופ החלל ג'יימס וב, טלסקופ אשר מתוכנן לשיגור לחלל, לנקודת לגראנז', בשנת 2018 לכל המוקדם.
תרופות טרטוגניות
שכיחות המומים
שכיחות המומים המולדים הקשים באוכלוסייה הכללית היא 3–5 אחוז. חלקם מאובחנים סביב הלידה וחלקם בשלב מאוחר יותר. לא תמיד חשיפה לחומר הטרטוגני במהלך ההיריון תגרום להופעת מומים. כך למשל, תסמונת התלידומיד (תרופה שניתנה בשנות ה-50 וה-60 כטיפול לבחילות והקאות בהיריון במהלך השליש הראשון, אשר גרמה למומים קשים בגפיים כמו קיצורם, בעיות באוזניים ועוד) לא גרמה למומים בכל הנשים שנטלו את התרופה כי אם ב-30–40 אחוז מהן.
טרנזילה
תולדות החברה
בשנת 1999 הקים איציק נוסצקי מחלקה בחברת אינטרפייס שתעסוק בפעילות משלימה לשירותי נוכחות באינטרנט של החברה. היוזמה הגיעה על רקע זיהוי הצורך של אתרי אינטרנט במסחר אלקטרוני. בתחילת הדרך הובילו את החברה נוסצקי כמנהל כללי וטכני ודרור גליקסמן כמנהל שיווק ומכירות (גליקסמן היה גם זה שהקנה לה את השם). בתקופה זאת טרנזילה התבססה כפתרון לאתרי אינטרנט.
גמא בקסיופאה
תכונות
γ בקסיופאה מסווג כתת-ענק כחול מטיפוס B0.5IVe, כלומר קרינתו מכילה ספקטרום פליטה נוסף על הקרינה הרגילה. בנוסף לכך, נפלטת ממנו קרינת X שמקורה אינו ידוע. לכוכב מסה המוערכת בכ-17 מסות שמש, רדיוסו כ-10 רדיוסי שמש וטמפרטורת פניו כ-30,000 קלווין אך ככל הנראה היא אינה אחידה והכוכב חם יותר בקטביו מאשר באזור קו המשווה שלו. עוצמת ההארה של γ בקסיופאה היא פי 65,000 מאשר עוצמת ההארה של השמש אך כמעט כל הקרינה היא בתחום העל-סגול ובאור נראה הוא מאיר פי 5,000 מהשמש. הכוכב מסתובב על צירו במהירות גבוהה מאוד של כ-430 קילומטר בשנייה והוא משלים סיבוב אחד בפחות מ-30 שעות. כתוצאה מכך צורתו פחוסה, מה שגורם להבדלי טמפרטורה בין הקטבים ובין קו המשווה. הסיבוב המהיר גורם גם לזריקה של חומר מאזור קו המשווה ובשל כך נוצרה דיסקת חומר המקיפה את הכוכב. החומר בדיסקה מיונן מהקרינה העל-סגולה ויוצר את קווי הפליטה של מימן המאפיינים את הספקטרום של הכוכב.
ישראל ברי"ל
הרב ישראל ברי"ל (ראשי תיבות על שם אביו: בן רבי יהודה לייב; ה'תק"ט – ט"ו בשבט ה'תקס"ח, פברואר 1808) היה רב הונגרי, רבה של וארפלוטה.
ביוגרפיה
נולד בשנת ה'תק"ט בעיר טוול שבהונגריה לרב יהודה ליב. במשך תקופה ארוכה למד אצל בעל "הנודע ביהודה", הרב יחזקאל לנדא ואף מוזכר בשו"ת של הרב לנדא.
זכריא אבוח'לאל
קריירה
ב-25 ביוני 2022 חתם בטולוז מליגת העל הצרפתית. ב-7 באוגוסט ערך הופעת בכורה בתיקו 1-1 נגד ניס. ב-28 באוגוסט כבש שער בכורה בהפסד 1–3 לנאנט.
קרין בן-יוסף
ביוגרפיה
בן-יוסף נולדה בנס ציונה. החלה בלימודי המוזיקה בגיל שש בנגינת פסנתר וחליליות ובגיל 15 החלה לנגן בקרן יער. היא למדה בתלמה ילין ובתיכון הישראלי למדעים ולאמנויות בירושלים, שם למדה אצל בת-שבע רובינשטיין, אנדרה היידו ומיכאל וולפה. בצבא שירתה בחיל האוויר הישראלי.
בן-יוסף השלימה תואר ראשון ושני בניצוח באקדמיה למוזיקה ולמחול בירושלים ובבית הספר למוזיקה ע"ש בוכמן-מהטה בתל אביב בהדרכת יבגני צירלין ומנדי רודן.
פרנסיסקו וסקס דה קורונדו
פְרַנְסִיסְקוֹ וַסְקֶס דֶה קוֹרוֹנַדוֹ (בספרדית: Francisco Vázquez de Coronado y Luján; 1510 – 22 בספטמבר 1554) היה קונקיסטאדור ספרדי, שסייר בניו מקסיקו ובחלקים אחרים של דרום-מערב ארצות הברית בין 1540 ל-1542. קורונדו קיווה לכבוש את שבע ערי הזהב האגדתיות.
הכנות
המשלחת יצאה מקוליאקאן (כיום בירת מדינת סינלואה) ב-7 במרץ 1539, אבל רק הכומר דה ניסה חזר בחיים מהמסע. בספטמבר של אותה שנה דיווח דה ניסה לאנטוניו דה מנדוסה המשנה למלך שהוא הגיע לסיבולה והיא עיר עשירה ביותר, ושתושבי העיר, הילידים בני עם הזוני הרגו את אסטוואניקו. הוא אומנם סיפר שהוא לא נכנס לעיר סִיבּוֹלָה ורק ראה אותה מרחוק, אבל העיר שניצבה על גבעה רמה, נראתה עשירה וגדולה כמו טנוצ'טיטלאן בירתם של האצטקים (כיום מקסיקו סיטי).
מלחמת טיוואי
בסופו של דבר שהה צבאו של קורונדו בקופור בחורפים של 1540–1541 ו-1541–1542. חברי משלחתו סחרו בחרוזים ובתכשיטים זולים עם בני הפואבלו של טיוואי תמורת מזון וביגוד לתקופת החורף. כשהאספקה החלה להידלדל התנגדו תושבי הפואבלו לחלופין נוספים. בתגובה הורה קורונדו לאנשיו לקחת בכוח כל מה שהם צריכים. בחורף של 1540–1541, היה לפחות מקרה אונס אחד של אישה אינדיאנית ובעלי החיים של המשלחת אכלו את מרבית קלחי התירס שנותרו לאחר האסיף שבהם השתמש בני הפואבלו בעבר לבישול ולחימום בחורף.
המסע לקיווירה
בהנחיית "הטורקי" חצו קורונדו וצבאו את הערבה השטוחה והמונוטונית הקרויה לאנו אסטקדו (Llano Estacado) בפנהנדל של טקסס (Texas Panhandle), כשהם עוברים דרך המקומות שכיום שוכנות העיירות הרפורד (Hereford) וקנדיאן (Canadian). הספרדים היו מוכי תדהמה ממראות הלאנו."הארץ שבה הם (הביזונים) עברו הייתה כה חלקה שאם אם מישהו יביט עליהם הוא יכול לראות את השמיים בין רגליהם". האנשים והסוסים חשו אבודים במישור חסר תוואי נוף וקורונדו חש כאילו נבלע בים.
אוסקר פון הוטייה
מלחמת העולם הראשונה ואחריתו
לאחר המלחמה היה פון הוטייה נשיא ליגת הקצינים הגרמניים עד מותו.
ג'ונתן טאקר
ג'ונתן מוס טאקר (באנגלית: Jonathan Moss Tucker נולד ב-31 במאי 1982) הוא שחקן קולנוע וטלוויזיה אמריקאי-יהודי. מוכר בעיקר בשל תפקידיו בסרטי הקולנוע "המנסרים מטקסס", "בן ערובה" ו-"בעמק האלה" ומסדרת הטלוויזיה "ממלכה" כג'יי קולינה.
קריירה
במהלך השנתיים הבאות המשיך טאקר לככב על מסך הקולנוע, בין היתר בסרטים "The Ruins" (2008), "אנגלי בניו יורק" (2009), "ורוניקה מחליטה למות" (2009), "מסקדה" (2010), "שיעורי טיסה" (2010), ו"שלושת הימים הבאים" (2010), וכן השתתף בפרקים בודדים בסדרות הטלוויזיה "צווארון לבן", "מחשבות פליליות" ו"רופא להשכיר".
זכוכית בעלת יכולת ניקוי עצמית
השימוש בטיטניה למוצרים בעלי יכולת ניקוי עצמית
טיטניה, המוכרת גם בשם טיטניום דיאוקסיד, הפכה לחומר המוביל בתחום הציפויים בעלי יכולת ניקוי עצמית בכלל, וציפויים הידרופיליים בפרט, בזכות תכונותיה הפיזיקליות והכימיות. הטיטניה היא לא החומר היחיד, המוכר כיום, שמסוגל לפרק באופן כימי את הלכלוך הנצבר על פניו וגם לא החומר היחיד שמגיע למצב של סופר-הידרופיליות, אך עצם היותה לא רעילה, אדישה כימית בהיעדר אור יום, זולה יחסית, ניתנת לייצור בקלות באופן יחסי וניתנת לחיתוך לשכבות דקות הם שהפכו אותה לחומר המוביל בתחום.
גיא שילון
2011
באליפות קומן (אליפות מדינות הים התיכון בשחייה לנוער) שנערכה בקפריסין ביוני 2011 זכתה שילון במדליית זהב במשחה ל-200 מטר גב בתוצאה של 2:21.93 דקות.
חקלאות אורגנית
היסטוריה
בבריטניה החלו להתנגד מספר אנשים לשיטות עיבוד אלו עוד בשנות ה-20. אבי החקלאות האורגנית המודרנית, סר אלברט הווארד (בריטי), תיעד שיטות עיבוד מסורתיות והגיע למסקנה ששיטות אלו היו טובות מאלו המודרניות. הוא תיעד שיטות אלו בספר שהתפרסם בשנת 1940 הנקרא: An Agricultural Testament, שהשפיע רבות על חקלאים ומדענים בתקופה זו.
לאחר מלחמת העולם השנייה
מוצרים כימיקליים אשר הופקו והיו בשימוש רב במהלך המלחמה היוו בסיס לשימושים חקלאיים. לדוגמה, אמוניום ניטראט, שהיה מרכיב בייצור תחמושת בעת המלחמה, כעת היה מקור לחנקן. בתקופה זו התחיל ייצור קוטל המזיקים הידוע די די טי (DDT), שהשימוש בו נעשה כנגד חרקים נשאי מחלות, על ידי ריסוס אזורים נרחבים מאוד.
המאה ה-21
תאגידי המגדלים משפיעים אף על שוק המוצרים האורגניים. אם בתחילתה חקלאות זו התבססה על חוות גידול קטנות ועצמאיות ששיווקו ישירות ללקוחותיהן באמצעות ירקניות קטנות או בתי טבע, הרי שכעת, כאשר הגידול העצום בביקוש למוצרים טבעיים, מעודדים תאגידי חקלאות להשתתף בגידול ושיווק מוצרים אלו. עם העלייה בנפח ובמגוון של המוצרים האורגניים, יכולת הקיום של החוות הקטנות עלולה להתערער, ומשמעות הייחוד של שיטות העיבוד החקלאות האורגנית הופך למטושטש עם מוצרים אורגניים ואישורי תקנים אורגניים.
דייוויד מתיוס
דייוויד מתיוס (באנגלית: David Matthews; נולד ב-9 במרץ 1943) הוא מלחין אנגלי, שחיבר בעיקר מוזיקה תזמורתית, קאמרית, ווקאלית ויצירות לפסנתר.
חייו
דייוויד מתיוס נולד בלונדון. משפחתו לא הייתה מוזיקלית במיוחד ולמרות זאת, כבר בנעוריהם, טיפחו הוא ואחיו הצעיר קולין, גם הוא מלחין, יחדיו את נטייתם למוזיקה. הופעת "שגעון מאהלר" בראשית שנות ה-60' של המאה ה-20, כשיצירותיו של גוסטב מאהלר החלו למצוא את מקומן ברפרטואר הבריטי הרגיל, הביאה לתנופת יצירה כבירה אצל שני האחים; אך אף על פי ששיתפו לעיתים פעולה כמעבדים (למשל, בתזמור שבעה שירים מוקדמים של מאהלר) ועורכים (למשל, בהוצאת "גרסת הביצוע" של דריק קוק לטיוטה של הסימפוניה העשירית של מאהלר), הרי כמלחינים הלכו איש איש בדרכו הוא.
מקס מאייר
קריירת מועדונים
מאייר שיחק כילד ברוט-וייס אוברהאוזן ובדיסבורג, ובשנת 2009, כאשר היה בן 14, החל לשחק בנוער של שאלקה 04. בעונת 2011/12 זכה עם הקבוצה באליפות הליגה עד גיל 19, לאחר ניצחון בגמר 1–2 על באיירן מינכן. בעונה זו הבקיע 11 שערים ובישל 11 שערים. בזכות הצלחתו של מאייר, מהירותו הגבוהה ושליטתו בכדור, הוצע לו חוזה מקצועני בקבוצה הבוגרת עד לשנת 2015, על ידי מנכ"ל הקבוצה הורסט הלדט.
ב-31 בינואר 2022 הושאל למיידטלנד הדנית עד לסוף העונה.
ב-24 באוגוסט 2022 חתם בלוצרן לעונה אחת.
קריירה בינלאומית
במאי 2014 ערך מאייר את הופעת הבכורה במדי נבחרת גרמניה הבוגרת, כאשר פתח במשחק הכנה למונדיאל 2014 נגד נבחרת פולין והוחלף על ידי מקסימיליאן ארנולד. מאייר נכלל תחילה בסגל המורחב של גרמניה למונדיאל 2014, אך נופה ממנו לבסוף על ידי המאמן יואכים לב.
דוקטור ז'יוואגו (סדרת טלוויזיה, 2005)
עלילה
סיפור באחד-עשר חלקים על כמה עשורים מחייו של יורי ז'יוואגו, גיבור הרומן בעל אותו שם מאת בוריס פסטרנק. העלילה הראשית נשמרת על כנה, אך מספר קווי עלילה צדדיים, כולל אחיו של הגיבור, הוסרו.
סקו מארה
סקו מארה (בצרפתית: Sékou Mara; נולד ב-30 ביולי 2002) הוא כדורגלן צרפתי המשחק בעמדת החלוץ בסאות׳המפטון ובנבחרת צרפת עד גיל 21.
איוואן ווקוביץ'
איוואן ווקוביץ' (במונטנגרית: Иван Вуковић; נולד ב-9 בפברואר 1987) הוא כדורגלן מונטנגרי.
אורבי אמנואלסון
אורבי אמנואלסון (נולד ב-16 ביוני 1986) הוא כדורגלן עבר הולנדי ששיחק בעמדת המגן השמאלי וכקשר כנף שמאל.
פרדי קדיוגלו
נבחרת טורקיה
במרץ 2021 זומן לסגל של נבחרת הולנד עד גיל 21 לאליפות אירופה עד גיל 21 באותה שנה.
רפאל ישראלי
ביוגרפיה
ישראלי נולד ב-1935 למשפחה יהודית בפאס שבמרוקו. ב-1949 עלתה המשפחה לישראל.
כתיבתו
ספרו הראשון של ישראלי יצא לאור ב-1980. זו הייתה עבודת הדוקטורט שלו, שנעשתה באוניברסיטת ברקלי. העבודה שילבה את שני תחומי התמחותו, בהם הוא ממשיך לעסוק עד היום - האסלאם וסין.
קרחון קארייר
הקרחון נמצא באזור חוף פנל, בקצה הדרומי של רכס אקספלוררז.
מקור השם
שמו של הקרחון ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בין השנים 1963–1964.
דלקת קיבה ניוונית
דלקת קיבה אטרופית (גם: דלקת קיבה ניוונית, באנגלית: Atrophic gastritis) היא תהליך של דלקת כרונית ברירית הקיבה בבטן. דלקת זו, מובילה לאובדן של תאי בלוטות הקיבה ולהחלפתם בסופו של דבר ברקמות סיביות, וברקמות מעיים.
בערבות הנגב (ציור)
תיאור
הציור מציג נוף מדברי כהה שבו נמצאים נחש וגולגולת של פר. ארדון מבטל בציור את השימוש בפרספקטיבה או באמצעים אחרים לתיאור תלת-ממדי: הנחש מתואר במבט מלמעלה ואילו הגולגולת במבט חזיתי. מאחור מתוארת צורה בהירה, שחלקה העליון מוקף באזור אדום. חלקו העליון של הציור מוקדש לתיאור של שמים חומים-אדמדמים ובהם שמש, המתוארת כצורה גאומטרית קטומה. ארדון הדגיש בציור את משיכות המכחול היוצרות אימפסטו (חומריות) עבה. הצרוף של האווירה הקודרת עם משיכות המכחול מזכיר את השפעות הגישה הסמלית שביצירות פאול קלה, אחד מוריו של ארדון.
אריק פורטר
ביוגרפיה
ב-1995 נפטר פורטר בלונדון ממחלת הסרטן.
מדגם תועלת
זמינות ונומנקלטורה
בקשות למדגם תועלת ניתן להגיש למשרדי פטנטים מקומיים במדינות בהם קיימת בחוק אפשרות להגנה למדגם תועלת.
בטבלה להלן ניתן לראות רשימת מדינות שהחוק שלהם מאפשר הגנה למדגם תועלת בשמות שונים נכון למרץ 2008.
סין
בהיעדר מפרט בדיקה או הנחיות בחינה מסודרות, ההנחה היא כי כיום כ- 50% מהבקשות נדחות בשלב מוקדם של בחינת הבקשה. חלק ניכר מדחיות אלו נובע מהשאיפה להעלות את רמת האיכות של מדגמי התועלת בסין.
רוסיה
על פי תיקוני חקיקה ברוסיה, הנוגעים לקניין רוחני ובכלל זה למדגמי תועלת, שנכנסו לתוקף ב-01/10/2014, מגיש בקשה לרישום מדגם תועלת לא יוכל לשנות את התוצאה הטכנית של הבקשה בשלב הבדיקה. התוצאה הטכנית הוא מונח הקשור באופן ישיר לשלב החדשנות של מדגם התועלת. שינוי התוצאה הטכנית של מדגם תועלת בשלב בחינת הבקשה ייחשב כשינוי מהותי של הבקשה ויביא לפסילתה.
ברדיקרדיה
ברדיקרדיה בקרב תינוקות
מוגדרת כקצב פעימות לב הנמוך מ-100 פעימות לב בדקה (קצב נורמלי נע בין 120–160 פעימות בדקה). פגים, מסיבות שעדיין לא ברורות, מועדים יותר לחלות בברדיקרדיה תקופתית ובדום לב נשימתי, לעומת תינוקות שנולדו בתום היריון רגיל. ישנם חוקרים הסבורים כי הסיבות לתחלואת תינוקות בברדיקרדיה נעוצות במבנים פנימיים במוח המסדרים את הליך הנשימה, וככל הנראה לא מפותחים דיים. נגיעה עדינה בתינוק או נענוע האינקובטור תשיב ככל הנראה לתינוק את קצב הנשימה הסדיר ובעקבות זאת תגביר את קצב הלב. שימוש בתרופות יכול לסייע במידת הצורך גם כן. שימוש במוניטורים חשמליים נפוץ בקרב הורים רבים המעוניינים לעקוב אחרי קצב הנשימה ופעימות הלב של הפעוט.
היא הופיעה כמו הרוח
על האלבום
ב-14 בנובמבר 2016 יצא לרדיו השיר הראשון מתוך האלבום "פתחי לי את דלתך" (בלאדינו: "Avre tu puerta serrada"), אחד השירים הפופולריים בלאדינו בימינו שלו גרסאות רבות. הנוסח המוקדם ביותר המוכר מגיע מהקלטה של חיים אפנדי משנת 1907/8. השיר מוכר מביצועים שהקליטו הפרברים, יהורם גאון ויצחק לוי.
אבי יששכרוף
ביוגרפיה
יששכרוף הוא בן זוגה של מרב שלם ואב לבת.
אדובי XD
היסטוריה
אדובי הכריזה לראשונה על פיתוח מוצר לעיצוב חוויית משתמש בכנס Adobe MAX שהתקיים באוקטובר 2015 כתשובה לעלייה בפופולריות תוכנת העיצוב Sketch, אף היא תוכנת גרפיקה וקטורית ייעודית ל-UI/UX, שיצאה לאור ב-2010 עבור פלטפורמת המקינטוש.
הר קנאים
תיאור המקום
שביל גמלים ברור יורד מהאזור מתחת לקצה הצפוני של הר קנאים על גבי שלוחה מתונה מזרחה אל עבר קמר קנאים. השביל אינו מסומן ועל פי חוק רשות הטבע אינו מותר לתנועה. השביל יורד בפיתולים בנויים בערוצון במדרון התלול של הקמר ואינו נצפה ממצדה בגלל גבעה חוסמת שפסגתה 76 מטר מעל פני הים. אפשר שבזמנים קדומים הייתה זו דרך עורפית סמויה מהעין שאפשרה להגיע בהסתר אל מצדה.
המקצוענים
המשימות שניתנו ליחידה המובחרת היו בעיקר מלחמה בטרוריסטים ובפשעים חמורים.
מורסיה (כדורסל)
מועדון הכדורסל UCAM של האוניברסיטה הקתולית של מורסיה ס.א.ד. (בספרדית .UCAM Universidad Católica de Murcia Club de Baloncesto, S.A.D) או בקיצור מורסיה, היא קבוצת כדורסל, המשחקת בליגת העל הספרדית ובליגת האלופות בכדורסל.
היסטוריה
ג'ובר מורסיה נוסדה בשנת 1985 בליגה השלישית ועלתה לליגה השנייה בעונתה הראשונה וכעבור 4 עונות בלבד עלתה לליגה הראשונה. אחרי 3 עונות הקבוצה הייתה אמורה לרדת ליגה אבל בשל התפרקות גרנולרס נשארה בליגה. בשנת 1993 שינתה את שמה למועדון הכדורסל מורסיה. כעבור 4 עונות ירדה ליגה וחזרה לעונה אחת, ואז ירדה ליגה למשך 4 עונות וחזרה למשך עונה ואז ירדה ליגה לשתי עונות ואז עלתה ליגה ל-4 עונות וירדה ומיד עלתה. בשנת 2013 שינתה את שמה ל-מועדון הכדורסל UCAM מורסיה כיום הקבוצה משחקת בליגה הראשונה.
ירדן תוסייה כהן
כשחקנית
בשנת 2015 השתתפה בעונה השלישית של סדרת הנוער "החממה", בתפקיד עופרי.
בשנת 2018, שיחקה בהצגה "מול כולם" בבימויו של משה קפטן בתיאטרון השעה.
בשנת 2019, החלה לשחק בתיאטרון חיפה בהצגה "של מי החיים האלה". כמו כן, הצטלמה לסרטו של אדם קלדרון "השחיין". הסרט הוקרן בבכורה עולמית בפסטיבל הקולנוע ירושלים 2021.
קרל אברהם
קרל אבּרהם (בגרמנית: Karl Abraham ; נהגה מלעיל: ; 3 במאי 1877 - 25 בדצמבר 1925) היה פסיכיאטר ופסיכואנליטיקאי יהודי גרמני חשוב. מהמוקדמים והמשפיעים שבין הפסיכואנליטיקאים, שיתף פעולה עם זיגמונד פרויד, שנהג לכנותו "התלמיד הטוב ביותר".
פעילותו בתחום הפסיכואנליזה
אברהם מת בגיל 48 מסיבוך של זיהום או אולי גידול בריאות.
לון מאיירס
קורות חיים
בשנת 1878 החל מאייר להשתתף בתחריות ריצה כחבר במועדון היאכטות ניקרבוקר. במרבית השנים במהלך הקריירה שלו (21 שנים) היה חבר במועדון האתלטיקה של מנהטן.
מאיירס נפטר מדלקת ריאות ביום הולדתו ה-41 בניו יורק.
תומאס מ. דיש
ביוגרפיה
דיש נודע גם בזכות עבודתו בתיאטרון הם כמבקר והן ככותב. הוא כתב עיבוד בימתי ליצירה "בן חור", וכן את יצירתו השנויה במחלוקת "הגמילה מהקרדינל" (The Cardinal Detoxes), יצירה שהוקעה על ידי הכנסייה הקתולית.
המצור על מחנהו של קיקרו
רומאים
בתקופה זו הצבא הרומי היה צבא מקצועי וחייליו ראו בשירות בו קריירה ארוכת שנים. המבנה המבצעי החשוב ביותר בצבא הרומי היה הלגיון, שנחלק לקוהורטות. בלגיון שירתו אזרחים רומאים בתפקידי חיל רגלים כבד ולא נכללו בו חיילים קלי חימוש או פרשים. בנוסף ללגיונות שירתו בצבא הרומי חילות עזר שחייליהם גויסו מקרב עמים כבושים או מקרב שכירי חרב. חיילים אלו שירתו בחיל הפרשים וביחידות של חיל רגלים קל.
הגאלים
הלוחמים הגאלים היו בדרך כלל לא מוגנים בשריון גוף ורק האריסטוקרטים העשירים היו יכולים להרשות לעצמם שריון שרשראות. נעשה שימוש מסוים בקסדות שיוצרו באיכות טובה, אך גם אלו לא היו נפוצות במיוחד. להגנתם השתמשו בעיקר במגן גדול עשוי מעץ, שהיה חיוני גם לצורת הלוחמה הגאלית. להתקפה השתמשו הגאלים בעיקר בחרבות ארוכות, שהיו גדולות בהרבה מגלדיוס, החרב הרומית הטיפוסית. אורכה של החרב הגאלית בתקופה זו הגיע עד כ-90 ס"מ. החרב נועדה בעיקר לשיסוף ורבות היו עם קצה מעוגל. הגאלים השתמשו גם בחניתות קשתות, כידונים וקלע, אך אלה היו נפוצים פחות מהחרבות הארוכות.
חיים קיצה
ביוגרפיה
נולד בערך בשנת ה'תק"ל באובודה שבהונגריה לרב יצחק, דיין בבית דינו של הרב משה מינץ. נקרא על שם סביו, הרב חיים קיצה (מרגליות), מצאצאי הרב מרדכי יפה (בעל הלבוש).
רצי מים
רצי מים (שם מדעי: Gerridae) הם משפחה של פשפשים החיים במקווי מים. כנפם הקדמית של רצי המים פונקציונלית רק למחצה, והיא אינה משמשת לתעופה. המשפחה כוללת כ-1,700 מינים.
הוצאת אוניברסיטת אינדיאנה
היסטוריה
ברנרד פרי פרש מתפקיד הדירקטור ב-1976, והלה הוחלף על ידי ג'ון גלמן. עד 1980 המכירות השנתיות של הוצאת אוניברסיטת אינדיאנה התקרבו ל-2 מיליון דולר, וב-1990 נאמדו ב-4.1 מיליון דולר. עם היווסדה של מחלקת ההוצאה לאור של כתבי העת ב-1987 נכללו בה 3 כתבי עת, ונכון ל-2020 נכללים בה 39 כתבי עת. עד תום כהונתו של גלמן כדירקטור בשנת 2000, ההוצאה הוציאה לאור 150 ספרים מדי שנה והגיעה למכירות של קרוב ל-7 מיליון דולר.
Skein
Unique Block Iteration
מבנה UBI מעבד בלוק אחר בלוק עם tweak שונה עבור כל בלוק. כאשר בנוסף קיים בלוק מיוחד שנקרא "בלוק קונפיגורציה" המכיל פרטים שונים אודות התצורה הנבחרת והוא מעובד ראשון.
גלגל מים
סוגים
לעיתים קרובות, קיימת בריכת טחנה קשורה, המהווה מאגר מים וגודלה נקבע לפי הצורך השוטף לכמות האנרגיה. ראשים גדולים יותר אוגרים יותר אנרגיה פוטנציאלית כבידתית עבור אותה כמות מים, כך שהמאגרים עבור גלגלי overshot וגלגלי מכת מים עילית אחורית (backshot, pitchback) נוטים להיות קטנים יותר מאשר מאגרים עבור גלגלי מכת מים אמצעית (breastshot).
סין
"בשנה השביעית לתקופת שלטונו של צ'יין-וו (31 לספירה) הוצב טו שי להיות ראש מחוז נאניאנג. הוא היה אדם נדיב והמדיניות שלו הייתה שלווה; הוא השמיד את עושי הרשע ושיקם את כבודו (של תפקידו). טוב בתכנון, הוא אהב את האנשים הפשוטים וביקש להציל את עמלם. הוא גמל להם דרך המצאתו בעזרת בכוח המים (שואי פאי) את יציקת הכלים החקלאיים (ברזל). לאלה שהיתכו ויוצקו כבר היה את מפוח הדחיפה להבעיר את מדורות הפחמים שלהם, ועתה הם קיבלו את הזכות להשתמש בשטף המים (צ'י שואי) כדי להפעיל אותם... כך קיבלו האנשים תועלת רבה עבור עבודה מועטה. הם מצאו את 'מפוח המים (מופעל) נוח ואימצו אותו באופן נרחב."
לגלגלי מים בסין נמצאו שימושים מעשיים כמו שהוזכר, כמו גם שימושים יוצא דופן. הממציא הסיני ז'אנג הנג (78–139) היה הראשון בהיסטוריה שהפעיל כוח מניע בסיבוב המכשיר האסטרונומי, הספירה הארמילרית, באמצעות גלגל מים. מהנדס המכונות מא ג׳אן (בערך 200–265) מקאו וויי  השתמש פעם בגלגל מים כדי להפעיל תיאטרון בובות מכני גדול עבור הקיסר מינג מווי (שלט 226–239).
אירופה של ראשית ימי הביניים
טכנולוגיית גלגלי המים העתיקה נמשכה ללא הפוגה בתקופת ראשית ימי הביניים, שבה הופעתם של ז'אנרים דוקומנטריים חדשים כגון קודים משפטיים, אמנות נזירות, אך גם הגיוגרפיה לוותה בעלייה חדה בהתייחסויות לטחנות מים וגלגלים.
גלגל המים המוקדם ביותר שנמצא והונע על ידי אנרגיית גאות ושפל היה בטחנת מנזר ננדרום בצפון אירלנד והוא תוארך לשנת 787, אם כי טחנת גאות ושפל אפשרית אחרת, מתוארכת לשנת 619. טחנות גאות ושפל הפכו נפוצות בשפכים עם טווח גאות ושפל טוב באירופה ובאמריקה בדרך כלל, באמצעות גלגלי תחתית (undershot).
אירופה התעשייתית
גלגל המים הגדול בעולם, שעדיין פועל, הוא גלגל לקסי (הידוע גם בשם ליידי איזבלה) בכפר לקסי, שבאי מאן. קוטרו 22.10 מטרים ורוחבו 1.83 מטרים. הוא מתוחזק על ידי המורשת הלאומית של מאנקס.
הודו
ההיסטוריה המוקדמת של טחנות המים בהודו לא ברורה. טקסטים הודיים עתיקים המתוארכים למאה ה-4 לפני הספירה מתייחסים למונח cakkavattaka (גלגל מסתובב), אשר פירושים מסבירים אותו כמכונה עם סירי גלגלים מחוברים (arahatta-ghati-yanta). על בסיס זה, ג'וזף נידהם הציע שהמכונה המתוארת היא נוריה. עם זאת, טרי ס. ריינולדס טוען כי "המונח המשמש בטקסטים הודיים אינו חד משמעי ואינו מציין בבירור מכשיר המופעל על ידי מים". Thorkild Schiøler טען כי "סביר יותר שהקטעים הללו מתייחסים לסוג כלשהו של מכשיר הרמת מים המופעל באמצעות דריכה או ביד, במקום גלגל הרמת מים המופעל על ידי מים."
העולם האיסלמי
המהנדסים של העולם האסלאמי פיתחו מספר פתרונות כדי להשיג את התפוקה המקסימלית מגלגל מים. אחד הפתרונות היה להרכיב אותם על מזחים של גשרים כדי לנצל את הזרימה המוגברת. פתרון נוסף היה ספינות, סוג של טחנת מים המופעלת על ידי גלגלי מים המורכבים על דפנות הספינות העוגנות באמצע הזרם. טכניקה זו הופעלה לאורך נהרות הפרת והחידקל בעיראק של המאה ה-10, שם יכלו מפעלי ספינות גדולים העשויים מעץ טיק וברזל לייצר 10 טון קמח מתירס מדי יום עבור האסמים בבגדד. מנגנון גלגל תנופה, המשמש להחלקת העברת הכוח ממכשיר הנעה למכונה מונעת, הומצא על ידי אבן באסל (1038–1075) מאל-אנדלוס; הוא היה חלוץ בשימוש בגלגל התנופה באנטיליה (משאבת שרשרת) ובנוריה. המהנדסים של אל-ג'זארי במאה ה-13 ותקי אל-דין במאה ה-16 תיארו בחיבוריהם הטכנולוגיים מכונות יצירתיות רבות להעלאת מים. הם גם השתמשו בגלגלי מים כדי להפעיל מגוון מכשירים, כולל שעוני מים ובובות מכניות שונות.
משפט סקולם-נתר
הוכחה
יהי M_0 המודול הפשוט היחיד של T (קיים כי היא פשוטה ארטינית). מתקיים, כאשר. בפרט, המודולים איזומורפיים, נניח על ידי איזומורפיזם. על פי הגדרת הפעולות, מתקיים. האיבר u=f(1) מקיים את הדרוש בטענת המשפט: על ידי הצבת y=r=1 מקבלים
לשון המעטה
השימוש בלשון המעטה מקובל במיוחד בעולם דובר האנגלית. דוברי אנגלית נוהגים להתבטא באופן פחות נסער במצבים שבהם דוברי שפות אחרות נוטים להתלהם או להעביר מסרים ברגשניות. בתרבות הדיבור הבריטית מקובלת לשון ההמעטה גם כאמצעי הומוריסטי, בעיקר באירועים עגומים, או לחלופין באירועים בעלי משמעות היסטורית.
פיטר היילין
חייו
הוא סבל בגלל נאמנותו למלך ונשללו ממנו זכויותיו. לאחר מכן הוא התיישב בחצר בקייז באבינגדון, ברקשייר (אוקספורדשייר). מאוחר יותר זכויותיו הוחזרו לו, והוא התמנה לדיקן המשנה של ווסטמינסטר, אך בריאות לקויה מנעה התקדמות נוספת.
מזכיר האדמירליות
ב-1870 שונה שמו של המזכיר הראשון ל-"המזכיר הפרלמנטרי של האדמירליות", וזה של המזכיר השני של האדמירליות ל- "המזכיר הקבוע של האדמירליות". ב-1886 הוחלף שם המזכיר הפרלמנטרי ל- "המזכיר הפרלמנטרי והפיננסי של האדמירליות".
מ-1930 שימש המזכיר הפרלמנטרי והפיננסי גם כלורד אזרחי של האדמירליות (לצדם של לורדים אחרים קציני הצי). משרה זו חדלה להתקיים ב-16 באוקטובר 1959, והתפקידים המיניסטריאליים אורגנו מחדש ב-1964 בעקבות מיזוג האדמירליות לתוך משרד ההגנה ויצירת המשרות של מזכיר המדינה ותת-מזכיר המדינה הפרלמנטרי של הצי.
בניין אמפייר סטייט
היסטוריה
המגרש עליו עומד בניין האמפייר סטייט פותח לראשונה כחוותו של ג'ון תומפסון בסוף המאה ה-18. בסוף המאה ה-19, נבנה על השטח מלון וולדורף-אסטוריה, שאורחיו נמנו עם "הארבע מאות", אנשי האליטה של ניו יורק.
אדריכלות
בניין האמפייר סטייט הוא המבנה הראשון בעולם שכלל יותר מ-100 קומות. קיימים בו 6,500 חלונות, 73 מעליות ו-1,860 מדרגות המפרידות בין מפלס הרחוב לקומה 102 בראשו. שטח כל קומות המבנה מסתכם ב-257,211 מ"ר, כאשר קומת הבסיס בשטח 8,094 מ"ר. המבנה הוא ביתן של כ-1,000 חברות עסקיות ומספר המיקוד שלו 10118. בשנת 2007, עבדו בבניין בכל יום כ-21,000 עובדים ונתון זה הציב אותו כמתחם המשרדים השני בגודלו בארצות הברית, אחרי הפנטגון. בנייתו נמשכה שנה אחת ו-45 יום ובמקור היו בו רק 64 מעליות שתוכננו בגרעין המבנה. נכון ל-2014, קיימות בו 73 מעליות, כולל מעליות שירות, ולוקח פחות מדקה לעלות בהן מהקומה הראשונה לקומה ה-80, המכילה חנות מזכרות ומתנות ותערוכה מפורטת על בניית הבניין. מהקומה ה-80 ניתן לקחת מעלית נוספת או לעלות במדרגות לקומה ה-86, בה עמדת תצפית חיצונית. בבניין 113 קילומטרים של צנרות מכל הסוגים, 760,000 מטרים של חוטי חשמל וכ-9,000 ברזים. משקל הבניין מוערך בכ-340,000 טונות והוא מחופה בחזיתותיו באריחי אינדיאנה.
זכוכית חכמה
זכוכית מתכהה אלקטרוכרומית - Electrochromic Glass
חומר אלקטרוכרומי נרשם כפטנט לראשונה כבר בשנת 1843 על ידי המהנדס הסקוטי אלכסנדר ביין.
SPD
לטכנולוגיית SPD גוון כחול כהה ובמתח של כ-100 וולט הגוון יתבהר. על מנת לשמור על הזכוכית במצב שקוף נדרשת צריכת אנרגיה  זהה במשך זמן השימוש. בשונה מחומרים אלקטרוכרומיים, המתאפיינים בבידוד חום, לחלקיקי ה-SPD כמו גם לטכנולוגיית PDLC אין איכויות בידוד חום אלא רק פרטיות.
דוד החקיין
משחק בסרטים בקולנוע חרדי
באולפני דינור: גילם את ניסים מלאכי, בלש פרטי בסרטים: "חבל"ש - בלשים חבל על הזמן" שכתבה וביימה ליבי אסתר, "חבל"ש 2 - תעלומת הגביע מברדיצ'ב" שכתבה וביימה ליבי אסתר, "חבל"ש 3 - הבלש המטושטש" שכתבה ליבי אסתר וגם ביימה לצד שלמה קבקוב, ו"חבל"ש 4 - חקירה צולעת" שכתבה ליבי אסתר וביים שלמה קבקוב. ב-2002 גילם את ברוך הבובנאי בסרט "השב תשיבם" שכתבה וביימה ליבי אסתר. שיחק בסדרת הסרטים "מעייש'ס 1", "מעייש'ס 2" ו"מעייש'ס 3" שכתבה וביימה ליבי אסתר. שיחק בסרט "מבצע מתגלגל מצחוק" שכתבה וביימה ליבי אסתר. שיחק בסרט "תעלומת המעיליונר" שכתבה ליבי אסתר. שיחק בסדרת הסרטים "דוד החקיין בטיפול נמרץ" (4 סרטים, את הרביעי כתב וביים איז'ו ליבוביץ').
דוד לפלר
ביוגרפיה
בספטמבר 2013 מונה למנכ"ל המשרד להגנת הסביבה. ביולי 2015, בעקבות חילופי השרים, התפטר מהתפקיד.
וולינגיואן
היסטוריה אנושית
האזור סביב וולינגיואן נשמר במשך אלפי שנים במצבו הטבעי משום ריחוקו ממרכזי האוכלוסייה ומשום שחלקים רבים בו אינם נגישים. אגדה מקומית טוענת כי אציל מתקופת שושלת האן בשם גָ'אנְגְלְיָאנְג התגורר בבדידות במקום וקבור מתחת להר צִ'ינְגְיֵן (כיום הר גָ'אנְגְגְ'יָאגְ'יֵה). לְיוֹ דְזונְגְיְוֵּ'אן, סופר ידוע מתקופת שושלת טאנג התייחס בכתביו ליופיו של המקום.
הרמטיציזם
דת וטקסטים פילוסופיים
הרמטיציסטים מסכימים שיש 42 ספרים השייכים להרמס טריסמגיסטוס, למרות שיש הרבה יותר כתבים המיוחסים לו. אבל רוב הספרים האלה הושמדו עם חורבנה של הספרייה הגדולה של אלכסנדריה. יש שלוש יצירות עיקריות שהן הטקסטים הידועים ביותר על הדת ההרמטית: יש עוד יצירות שאינן חשובות כמו השלוש שהוזכרו אבל יש להן מקום חשוב בנאו-הרמטיציזם ובמחקר שלו.